|  |
| --- |
|  |

#

|  |
| --- |
|  |

|  |
| --- |
| Aftale om anvisning og fleksibel udlejning mellem Herlev Kommune og Samvirkende Boligselskaber af afdelingerne Herlevhuse og Herlev  |

Der er indgået aftale om anvisning og fleksibel udlejning efter lov om almene boliger § 60 mellem Herlev Kommune og Samvirkende Boligselskaber for afdelingerne 30-23 Herlevhuse og 30-54 Herlev Åhuse

**Kommunal anvisning**

Herlev Kommune har anvisningsret til 25 % af de ledige boliger, som fordeles på 15 % boligsocial anvisning efter lov om almene boliger § 59 stk. 1 og 10 % anvisning efter lov om almene boliger § 59 stk. 2.

Herlevs Kommunes anvisning efter lov om almene boliger § 59 stk. 2 sker på baggrund af beboersammensætningen i afdelingen.

**Udlejning til ventelisten**

Samvirkende Boligselskaber udlejer de resterende 75 % af boligerne via ventelisten, således 50 % af de ledige boliger udlejes efter lov om almene boliger § 60 efter nedenstående fleksible kriterier og 50 % udlejes via den almindelige venteliste uden krav til at boligsøgende, skal opfylde de fleksible kriterier.

De ledige boliger udlejes fordeles ligeligt mellem de 2 kriterier.

De fleksible kriterier:

**Børnefamilier med fast tilknytning til arbejdsmarkedet**

Boligsøgende med hjemmeboende børn under 18 år, hvor den boligsøgende eller dennes ægtefælle/partner er i beskæftigelse 30 timer om ugen

#### Boligsøgende med fast tilknytning til arbejdsmarkedet

Boligsøgende, hvor den boligsøgende eller dennes ægtefælle/partner er i beskæftigelse 30 timer om ugen

**Fortolkning**

Fast stilling med offentligt tilskud, f.eks. fleksjob, sidestilles med andet arbejde.

Projektansættelser/midlertidige ansættelsesforhold gennem en periode på to år med et eller flere slip under tre måneder i alt, vil efter omstændighederne kunne sidestilles med fast arbejde

En elev- /lærligestilling anses ikke for fast arbejde.

Hvis ansøger, som er opnoteret på ventelisten, ikke selv opfylder

kriteriet og ikke er gift med den person, som flytter med og opfylder

kriteriet, er det en betingelse for at opnå fortrinsretten, at de

samlevende har haft fælles folkeregisteradresse i to år.

**Dokumentation**

Lønmodtagere skal fremlægge dokumentation for, at de er i arbejde

på overtagelsestidspunktet, i form af ansættelseskontrakt og de seneste tre måneders lønsedler.

Hvis der ikke kan fremlægges tre måneders lønsedler, skal dokumentationen vise, at ansættelsen påbegyndes senest på datoen for

overtagelse af boligen.

Selvstændigt erhvervsdrivende og konsulenter skal fremlægge dokumentation for CVR-registrering samt omsætning i seneste regnskabsår.

Fælles folkeregisteradresse gennem to år med en samlevende, som

opfylder kriteriet, dokumenteres ved fremlæggelse af bopælsattest.

**Oprykningsretten**

Jf. udlejningsbekendtgørelsen § 7, 2 pkt. gælder fortrinsretten for hver anden ledige familiebolig i boligorganisationen.

Oprykningsretten respekteres ved udlejninger til disse boliger, således at boligsøgende opnoteret på den interne venteliste kommer forud for boligsøgende på den eksterne venteliste der opfylder de fleksible kriterier.

**Aftalens varighed**

Aftalen træder i kraft den 1. januar 2023 og er gældende for en 4-årig periode frem til 31. december 2026. Aftalen afløser alle tidligere aftaler om anvisning og udlejning for Herlev Huse og Herlev Åhuse.

**Opsigelse**

Aftalen kan opsiges af begge parter med et halvt års varsel til 1. januar

Dato Dato

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

For Samvirkende Boligselskaber For Herlev Kommune